# **DECIZIA ETAPEI DE ÎNCADRARE**

## Nr. din .06.2018

Ca urmare a solicitării adresate de **IRIMITA GH. VASILE MARIUS** **INTREPRINDERE INDIVIDUALA** din comuna Birnova, sat Visan, nr.5B, jud. Iasi, înregistrată la APM Suceava cu nr. 6047/13.06.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**;

**- Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE** privind evaluarea efectelor anumitor proiecte publice şi private asupra mediului.

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 27.04.2018, că proiectul **”Construire silozuri si moara cereale”**, propus a fi amplasat in comuna Fratautii Noii, sat Costisa, str. CAP Costisa, nr.334B, judetul Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**1. Caracteristicile proiectului**

*a) proiectul se încadrează în prevederile Hotărârii Guvernului nr. 445/2009*, anexa nr. 2, pct. 10, lit.a;

*b) proiectul nu face obiectul prevederilor O.M. nr.19/2010* privind evaluarea adecvata a efectelor potentiale a investitiei asupra ariilor naturale protejate de interes comunitar;

c) *mărimea proiectului*: se propune realizarea urmatoarei investitii:

Amplasamentul investitiei se afla in intravilanul comunei Fratautii Noi sat Costisa si este proprietatea IRIMITA GH. VASILE MARIUS INTREPRINDERE INDIVIDUALA.

Terenul are ca si categorie de folosinta curti-constructii = 3350mp si teren arabil = 4390mp.

**Principalii indicatori propuși sunt:**

Suprafață teren – 7740,00 mp;

Suprafata construită totală – 998,70 mp;

Suprafata desfășurată totală – 998,70 mp;

Suprafață spații amenajate, neamenajate, circulații pietonale, auto, parcări–1501,80 mp;

Suprafață spații verzi 5239,50 mp;

Regim de înălțime – Parter;

**POT – 13%;**

**CUT - 0,13;**

Înălțimea la streașină – de la cota ±0,00 – 8,00 m;

Înălțimea la coamă – de la cota ±0,00 – 9,90 m;

**Vecinatati:**

* Stradal: 96,44m(Sud-Vest) fata delimita de proprietate, respectiv 99.45m fata de axa drumului comunal (cale de acces);
* spre Nord-Vest: proprietate private nc: 32824, la 3,0 m,
* spre Nord-Est: proprietate private nc: 33924, la 3,0m;
* spre Sud-Est: proprietate II Irimita Gh. Vasile Marius, la 2.0m,

**Distante fata de cele mai apropiate locuinte:**

* Sud-Vest – cea mai apropiata locuinta se afla la cca 217,0 m;
* Nord-Vest: - cea mai apropiata locuinta se afla la cca 281,0 m,
* Nord-Est: - cea mai apropiata locuinta se afla la cca 288,0 m;
* Sud-Est: cea mai apropiata locuinta se afla la cca 201,0 m;

Scopul unității de depozitare propusă este cel de a procesa si prezerva calitatile biologice a unor produse cu caracteristici BIO, de aceea nu se folosesc substante chimice ori echipamente care ar putea altera aceasta calitate. Unitatea de depozitare propusă asigură menținerea calității semințelor produse în formă naturală în câmp.

Prin prezentul proiect se propune realizarea pe amplasamentul analizat a următoarelor obiective:

1. Construcția unei platforme de prestocare si selectare, acoperita
2. Zona de elevatoare si transportatoare;
3. Uscator;
4. Construcție punct de comandă;
5. 3 celule de depozitare (silozuri);
6. Siloz de tranzit;
7. Constructia unei hale metalice cu destinatia de moara;
8. Cantar bascula de 60t;
9. Bazin pentru rezerva intangibila de apa cu capacitatea de 100t, montat subteran;
10. Amenajări teren-drumuri, platforme și spații verzi;

**Descrierea imobilelor proiectate**

1. ***Construcția hala selectare***

Hala de selectare va adaposti **instalatia de conditionare si ambalare** si va avea un acces principal de pe latura de Nord, o suprafață utilă de 182,00 mp si o înălțime utilă de 7,00m.

Constructia are formă rectangulară în plan, de dimensiunile 12,40 m x 13,40 m și acoperiș de tip șarpantă.

Structura va fi realizată din stâlpi metalici pe care vor sprijini grinzi metalice. Placa peste sol va fi realizată din beton armat. Pereții vor fi realizați din tablă cutată. Învelitoarea va fi realizată din tablă cutată.

1. ***Elevatoare si transportatoare;***

Pentru manipularea cerealelor pe plan orizontal si vertical se vor folosi transportatoare cu lant si elevatoare. Acestea vor face legatura intre platforma de prestocare, silozurile de stocare, uscator, moara.

1. ***Uscator;***

Una din conditiile indispensabile pentru depozitarea pe termen lung a cerealelor este ca acestea sa aiba umiditatea de echilibru. In cazul in care cerealele recoltate au o umiditate peste cea optima in vederea depozitarii, aceste cereale trebuiesc uscate.

Uscatorul va fi amplasat in spatiul dintre platforma de prestocare si silozurile de stocare.

Uscatorul este dotat cu două ventilatoare axiale de absorbție și sistem de separație a prafului cu grilaj pneumatic. Pentru reducerea consumului și a emisiilor de praf în atmosferă acest tip de uscător este dotat cu sistem de recirculare a căldurii. Arzatorul are P=2000kW.

1. ***Construcție punct de comandă;***

Punctul de comandă va fi o construcție pe o ramă metalică stabilă cu pereţi demontabili din panou sandwich poliuretan. Construcția va adăposti tabloul de control al instalatiei de depozitare si conditionare.

1. ***3 celule de depozitare (silozuri);***

Siloz din oţel pentru depozitarea cerealelor cilindric, cu panouri ondulate executate din tablă de oţel galvanizat, utilizănd în exterior stălpi de rigidizare executate din oţel galvanizat la cald.

Acoperisul are o gură de încărcare si una de vizitare. Silozul de cereale dispune de o usă laterală de acces pentru vizitarea silozului în interior în stare goală.

Diametru: 11,45 m

Inaltime totala: 16,98 m

Inaltimea la streasina: 13,73 m

Volumul: 1.503 m3 / siloz

Depozitarea cerealelor în bune condiţii necesită spaţii corespunzătoare destinate acestui scop. Aceste spaţii trebuie să îndeplinească anumite condiţii în concordanţă cu necesităţile de recepţionare şi conservare:

• spaţiile de depozitare să fie uşor accesibile;

• să ofere un spaţiu de depozitare uscat, să permită aerarea mecanică a

produselor depozitate;

• să permită controlul parametrilor de stare şi monotorizarea acestora în

timpul depozitării.

1. ***Siloz de tranzit;***

Dimensiuni :

Diametru: 3,50 m

Inaltime totala: 10,05 m

Inaltimea cilindrului: 6,84m

Volumul: 74,15 m3

1. ***Moara;***

Hala destinata morii se va amplasa in partea de nord-vest va avea un acces principal de pe latura de sud-vest, cu o suprafață utilă de 188,00 mp si o înălțime utilă de 7,00m.

Constructia are formă rectangulară în plan, de dimensiunile 10,00 m x 20,00 m și acoperiș de tip șarpantă.

Structura va fi realizată din stâlpi metalici pe care vor sprijini grinzi metalice. Placa peste sol va fi realizată din beton armat. Pereții vor fi realizați din tablă cutată. Învelitoarea va fi realizată din tablă cutată.

Moara va fi construită în interiorul acestei hale, care va fi dotată cu filtre de reținere a prafului.

Capacitatea morii este de 1,9-2,8t/ora.

1. ***Amenajări teren-drumuri, platforme și spații verzi.***

Pentru circulația auto din incintă se amenajează platforme de manevră, parcaj auto. Pentru construirea acestora se înlătură stratul vegetal, se execută lucrări de nivelare, compactare, după care se vor monta staturile de pietriș rutier, beton rutier pentru trafic greu.

Terenul rămas liber se amenajează ca spații verzi.

In prezent pe amplasament nu exista cladiri.

**- profilul şi capacităţile de producţie:**

Profilul de activitate : cod CAEN 0111 – Cultivarea cerealelor

Regimul de lucru(ore) : 8 ore/zi; 6 zile/saptamina; 280 zile/an

Numar personal : 2 persoane

**Descrierea fluxului tehnologic:**

- camionul cu cereale intră în incinta unității unde, mai întâi se prelevează probe de laborator; dacă probele sunt conforme, atunci el este cântărit cu bascula auto din dotare și merge spre recepțiile instalației;

- instalația este dotată cu o linie de recepție a cerealelor;

- camionul descarcă cerealele in receptie, de unde acestea sunt preluate cu transportorul și transferate în elevatorul care duce cerealele în ansamblul de curățare;

- cerealele curățate sunt transferate prin intermediul elevatoarelor și transportoarelor într-una din cele 3 celule de depozitare;

- fiecare celulă de depozitare este dotată cu sondă de prea plin care anunță când silozul este încărcat la maxim și cu sistem termic care indică temperatura din interiorul celulei. În caz de nevoie, se pornesc ventilatoarele din dotare pentru scăderea temperaturii.

- dacă cerealele au umiditatea mai mare decât cea standard pentru depozitare, atunci acestea sunt transferate în silozul tampon cu fund conic pentru cereale umede, de unde cu transportoarele și apoi prin intermediul elevatorului se încarcă în uscător;

- instalația de uscare funcționează în flux continuu iar cerealele uscate se transferă prin intermediul transportorului către unul din elevatoare și ulterior într-una din celulele de depozitare urmând fluxul descris mai sus la încărcarea celulelor.

În instalația de condiționare și ambalare se efectuează următoarele operații principale:

- preluarea produselor de la recepție ori direct de la banda de conectare de către elevatorul ce alimentează selectorul;

- de la selector produsul bun, selectat, este transferat cu elevatorul la masa densimetrică unde se continuă procesul de separare pe baza greutății specifice, după care produsul bun este transferat cu elevatorul la echipamentul de ambalare;

- semințele respinse de la selector și masa densimetrică sunt colectate cu șnecurile și depozitate în buncăre speciale pentru deșeuri.

Toate procesele menționate anterior nu folosesc nici un fel de lichid sau produs chimic, singurele reziduuri fiind de natură vegetală.

d) *cumularea cu alte proiecte existente şi/sau aprobate*:- nu este cazul.

e) *utilizarea resurselor naturale, în special a solului, a terenurilor a apei şi a biodiversităţii:* nu au un impact semnificativ.

*Utilităţile necesare pentru organizarea de şantier:*

1. Alimentarea cu apa – sursa proprie (fantana)
2. Energie electrica – va fi asigurata de reteaua electrica din localitate
3. Alimentarea cu gaze naturale - se va monta rezervor de GPL, combustibil folosit la functionarea uscatorului de cereale.

f) *producţia de deşeuri*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare; Principalele categorii de deşeuri care vor rezulta din activitatea de execuţie a proiectului (pulberi ciment de la operaţiile de construcţii şi finisaje si pământul în exces de la operaţiile de săpături) vor fi transportate de pe teren şi duse la un depozit autorizat de deşeuri prin grija constructorului, pe toată durata execuţiei.

g) *poluarea şi alte efecte nocive*: pe perioada derularii lucrarilor de executie pot aparea emisii:

- pulberi ciment de la operaţiile de construcţii şi finisaje;

- noxe de la mijloacele de transport a materialelor;

- pulberi pământ de la operaţiile de săpături;

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat;

h) *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

i) riscurile pentru sănătatea umană: efectul va fi pozitiv prin colectarea şi epurarea apelor uzate menajere;

**2. Localizarea proiectului**

a) *utilizarea actuala şi aprobată a terenurilor*: conform certificatului de urbanism nr. 45/13.10.2017 eliberat de Primăria comunei Fratautii Noi, terenul este situat în intravilanul localităţii, este proprietatea beneficiarului.

b) *bogăţia, disponibilitatea, calitatea şi capacitatea de regenerare relative ale resurselor natural( inclusive solul, terenurile, apa şi biodiversitatea) din zonă şi din subteranul acesteia:* nici unul din criteriile enumerate nu vor fi afectate de implementarea proiectului propus.

*c) capacitatea de absorbţie a mediulu naturali,acordându-se o atenţie specială următoarelor zone:*

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) rezervaţii şi parcuri naturale – nu este cazul;

v) zone clasificate sau protejate de dreptul naţional; zone NATURA 2000 desemnate în conformitate cu Directiva 92/43/CEE şi Directiva 2009/147/CE: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia în vigoare şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

**3. Caracteristicile impactului potenţial**

*a). importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). natura impactului-* va fi cauzat de lucrările de terasamente şi construcţii, cu un impact redus asupra mediului,

*c). natura transfrontieră a impactului-*  lucrările propuse nu au efecte transfrontieră;

*d). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*e). probabilitatea impactului* – impact redus, pe perioada de execuţie şi în perioada de funcţionare a obiectivului;

*f). debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*- în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

h). *posibilitatea de reducere efectivă a impactului*- prin utilizarea de tehnologii curate, cu impact cât mai redus asupra factorilor de mediu şi asupra populaţiei;

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:nu este cazul.

Condiţiile de realizare a proiectului:

1. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice, a legislaţiei de mediu în vigoare şi a avizelor menţionate în Certificatul de Urbanism nr. 45/13.10.2017 eliberat de Primăria comunei Fratautii Noi;
2. Conform art. 22, alin. 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitenţă asupra acestor modificări;
3. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
4. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
5. Se va avea în vedere execuţia rapidă a lucrărilor şi încadrarea în termenul de realizare a investiţiei,
6. Utilajele de construcţii se vor alimenta cu carburanţi numai de la staţii de distribuţie carburanţi autorizate;
7. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
8. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor, cu modificarile si completarile ulterioare. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.
9. La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.
10. La finalizarea investitiei se va sol

Prezenta decizie se poate revizui, în cazul în care se constată apariţia unor elemente noi, necunoscute la data emiterii.

Prezenta decizie este valabilă pe toată perioada punerii în aplicare a proiectului.

Prezenta decizie poate fi contestată în conformitate cu prevederile Hotărârii Guvernului nr.445/2009 şi ale Legii contenciosului administrativ nr.554/2004, cu modificările şi completările ulterioare.

DIRECTOR EXECUTIV,

Gheorghe Aldea

Şef Serviciu Avize, Acorduri, Autorizaţii, Întocmit,

Ing. Constantin Burciu Ing. Mariana Burlacu